Posts Tagged ‘Kolossense’
Paulus fokus op twee laaste belangrike goed:
Volhardende gebed vir die voortgang van die evangelie (Kol 4:2-4); Dit is opvallend dat Paulus ‘n paar keer spesifiek vra dat gemeentes vir oop deure vir die evangelie moet bid (vgl ook 1 Kor 16:9; 2 Kor 2:12; Open 3:8; Vgl ook Hand 14:27 waar Paulus oor die oop deure getuig). Ons onderskat die rol van gebed in die uitbreiding van die evangelie. God werk wonders deur ons gebede.
Wyse woorde in hulle publieke optredes in die gemeenskap (4:5-6). Daar is geen verskoning vir onvriendelike dwase kwetsende woorde in ons openbare getuienis nie. Ons woorde moet van respek vir mense en deernis met hulle situasies getuig.
Paulus sluit die brief af met groete en ‘n paar mededelings oor die mense wat saam met hom is (‘n hele paar van hulle word ook in die brief aan Filemon genoem):
Hier kom ons nou by die hart van die boodskap van hierdie brief. Dit is duidelik dat Paulus hierdie brief skryf om sekere idees en praktyke wat begin posvat het in die gemeente se invloed teë te werk. Dit is dus nie soseer die mense self – bv dwaalleraars – wat aangevat word nie. Hy vat eerder hulle idees en praktyke aan.